تورکیه‌ده یاشایان بالکانلی تورک سوی‌لولارا، استثنا وطنداش‌لیق حاقی تانیندی.
یئنی اویقولاما ایله هایماتلوس (وطنسیز) ایستاتوسونا صاحب اولان، باشدا باتی تراکیا تورک‌لری اولماقلا بالکانلی تورک سوی‌لولارا، اینسانی ایقامت ایجازه‌سی اویقولاماسینا گئچیلدی.
بونا گؤره، 1 ژانویه 2017دن اؤنجه تورکیه‌یه گلمیش اولان، ایقامت ایجازه‌سینه صاحب یونانیستان، بولقاریستان، مقدونیه، آلبانی، بوسنی و کوزوو وطنداشی اولوب بیرینجی درجه تورک وطنداشی یاخینی اولان شخص‌لر ایله بو اؤلکه‌لردن اولان وطنداش‌لیغی اولمایان ایستاتوسون‌داکی شخص‌لره، تورک وطنداش‌لیغی‌نین 12‌.‌جی ماده‌سینه اساساً، استثنا تورک وطنداش‌لیغینی قازانماق حاقی گتیریلدی.
استثنا وتنداشلیغا مراجعت ائده‌بیلمک اوچون بو شرط‌لرین اولما‌سی لازیم‌دیر:
- ژانویه 2017 تاریخین‌دن اول تورکیه‌یه گلمیش اولماق.
- قانونی بیر اقامت ایجازه‌سی ایله تورکیه‌ده اولماق.
- یونانیستان، بولقاریستان، مقدونیه، آلبانی، بوسنی و کوزوو وطنداشی اولوب بیرینجی درجه (آنا، آتا، ائش و یا اوشاق) تورک وطنداشی یاخینی اولماق.
- و یا یوخاریدا ساییلان اؤلکه وطنداشلیغین‌دان چیخمیش اولوب هایماتلوس (وطنداش‌لیغی اولمایان) ایستاتوسونا صاحب اولماق.
- مراجعت مدتی 30 می 2018 تاریخینده سونا چاتا‌جاق.
شرط‌لری تامین ائدن تورک سوی‌لولار، اولدوق‌لاری ایللردکی نفوس مودورلوکلرینه مراجعت ائتمه‌یه باشلادی.
